เขียนย่อหน้าเกี่ยวกับ เหตุผลในการเริ่มต้นทำตลาดเฮ้าส์แบรนด์กับสินค้าที่มีลอยัลตี้ต่ำ ๆ
การทำตลาดเฮ้าส์แบรนด์ มีจุดเริ่มต้นจากการทำการตลาดผ่านสินค้าที่มีลอยัลตี้ต่ำ ๆ เนื่องจากร้านค้าปลีกต้องการเจาะสินค้าประเภทนี้สำหรับให้ผู้บริโภคได้ทดลองใช้ ช่วยให้ผู้บริโภคเกิดการรับรู้เกี่ยวกับคุณภาพสินค้า จนนำไปต่อยอดมาสู่สินค้าที่มีลอยัลตี้สูงๆ สำหรับใครที่เห็นสินค้าเฮ้าส์แบรนด์ที่มีความแตกต่างจากท้องตลาด นั่นเป็นเพราะว่าพวกเขาต้องการสร้างลอยัลตี้ ในยุคของการทำ Retail Branding ที่ขายความแตกต่างที่จับต้องได้แบบลงลึกไปในหัวใจของผู้บริโภค ส่งผลให้สินค้าเฮ้าส์แบรนด์ เป็นสินค้าทำให้โมเดิร์นเทรดนำไปทำการตลาดให้ตอบโจทย์กับกลุ่มผู้บริโภค ส่งผลให้โมเดิร์นเทรดมีการเติบโต

บทเรียนจากย่อหน้านี้

เหตุผลในการเลือกที่จะเริ่มต้นทำตลาดกับสินค้าที่มีลอยัลตี้ต่ำๆ อย่างกระดาษทิชชู่ หรือสินค้า Commodity Product ต่างๆ นั้น เป็นเพราะค้าปลีกแต่ละราย ต้องการเจาะเข้าไปในส่วนที่ง่ายที่สุดก่อน เพื่อให้ผู้บริโภคได้ทดลองใช้ และเมื่อเกิดการทดลองใช้แล้วจะทำให้เกิดการรับรู้ถึงคุณภาพของสินค้า การต่อยอดมาสู่สินค้าที่มีลอยัลตี้สูงๆ จึงไม่ใช่เรื่องยาก ในช่วง 10 ปีที่ผ่านมาซึ่งเป็นช่วงแนะนำตลาด สินค้าเฮ้าส์แบรนด์ส่วนใหญ่ที่เห็นจึงเป็นสินค้าที่ง่ายต่อการตัดสินใจซื้อ ขณะที่ในปัจจุบัน ซึ่งผ่านพ้นช่วง “รัน อิน” ไปแล้ว จึงมีการขยับมาที่ตัวที่ยากและหลากหลายมากขึ้น

ด้วยทิศทางของการเติบโตและแนวโน้มในเรื่องของการแข่งขันในตลาดค้าปลีกของประเทศไทย ทำให้ในปัจจุบันได้เห็นเฮ้าส์แบรนด์หรือไพรเวท ลาเบล ที่หน้าตาแปลกๆ ไปจากท้องตลาดอาจจะเป็นการอิมพอร์ตเข้ามาวางขาย เพราะนั่นคือการสร้างลอยัลตี้ ที่จำเป็นอย่างยิ่งในยุคของการทำ Retail Branding ที่ต้องขายกันในเรื่องของความแตกต่างที่จับต้องได้แบบลงลึกเข้าไปในหัวใจของผู้บริโภค

เฮ้าส์แบรนด์ จึงกลายมาเป็นอีกหนึ่งเครื่องมือสำคัญที่ยักษ์โมเดิร์นเทรดใช้ในการกินรวบตลาดแบบครบกระบวนท่า และตอบโจทย์การเป็นพันธุ์อมตะที่ส่งผลกระทบไปทั่วทั้งร้านค้าปลีกและซัพพลายเออร์รายเล็กๆ ที่หนีไม่พ้นผลกระทบจากการเติบโตของโมเดิร์นเทรด